II.  KÖR SZÍNHÁZI VETÉLKEDŐ – 2. forduló

_______________________________________________________________________________________________________________________________


Kedves Versenyzők!

A második fordulóban elsősorban a Örkény István Színházhoz kapcsolódnak a feladatok és összesen 190 pontot lehet szerezni. Ha valamelyik feladatot nem sikerül megoldani, ne csüggedjetek, később lesz még lehetőségetek plusz pontok gyűjtésére.  A feladatok megoldásában sokat segít, ha elolvassátok Arthur Miller: Pillantás a hídról és Henrik Ibsen: Peer Gynt (Kúnos László és Rakovszky Zsuzsa fordítása) című művét.
A kitöltött feladatlapot emailben vagy postai úton juttassátok el az Örkény István Színház címére (1075 Budapest, Madách I. tér 6.) vagy a kor@orkenyszinhaz.hu címre.

Beküldési határidő: 2012. február 20. 
(Az emailek beérkezési határideje, illetve a postára adás határideje!)

A feladatlapot csak egyféle úton és egyszer lehet visszaküldeni. A feladatlap beérkezéséről a kapcsolattartót emailben vagy telefonon értesítjük. Ha nem kap értesítést, akkor a feladatlap újbóli elküldése előtt vegye fel a kapcsolatot az Örkény István Színház titkárságával (06 1 411 0455 vagy kor@orkenyszinhaz.hu). 

Ha a feladatlapot a csapat többször küldi vissza, akkor is csak az elsőnek beérkezett megoldást fogadjuk el. 

A feladatlapok összes feladatának megoldását egyszerre kell visszaküldeni, utólagos pótlásra nincs lehetőség. Figyeljetek oda, hogy a csatolmányba vagy borítékba minden belekerüljön!

A visszaküldött feladatlapokra minden esetben írjátok rá a csapat sorszámát és nevét, illetve a csapattagok iskolájának nevét. Ezek hiányában a feladatlapot nem fogadjuk el!

A kérdéseket letölthetitek a www.radnotiszinhaz.hu, a www.katonajozsefszinhaz.hu, a www.orkenyszinhaz.hu oldalról vagy a Facebook-ról is.
Mivel egy egyszerű Word-dokumentumról van szó, a válaszokra szabadon használjatok annyi helyet/papírt, amennyire szükségetek van. Ha a feladatlappal kapcsolatban kérdésetek van, írjatok bátran!
Jó szórakozást, és jó versenyzést kívánunk!
A KÖR vetélkedő szervezői


Csapat neve: 

Iskola neve:

KÖR VETÉLKEDŐ 2011./2012. II.FORDULÓ

 A FORDULÓ KÉRDÉSEIT AZ ÖRKÉNY ISTVÁN SZÍNHÁZ ÁLLÍTOTTA ÖSSZE

Kötelező olvasmányok: 

Arthur Miller: Pillantás a hídról

Henrik Ibsen: Peer Gynt (Kúnos László és Rakovszky Zsuzsa fordítása)

Ajánlott olvasmány:

 Örkény: Egypercesek
 honlapcím: orkenyistván. hu

A maximálisan elérhető pontszám összege: 190 pont

1. Melyik a kakukktojás és miért? (2 pont)

A salemi boszorkányok

Az ügynök halála

A vágy villamosa

Pillantás a hídról

2. Hány gyereke van Marco-nak Arthur Miller: Pillantás a hídról című darabjában? (4 pont)

3. Mi a közös bennük? (4pont)
Harold Pinter, Elfriede Jelinek, Doris Lessing, J. B. Shaw, Kertész Imre

4. Írj három olyan irodalmi művet, amelynek a címe legalább négy szóból áll! Például: Mi történt, miután Nóra elhagyta a férjét, avagy a társaságok támaszai (névelő, kötőszó, alcím nem számít) (12 pont)
5. Te hogyan képzeled el Eddie-t, Catherine-t, Beatrice-t , Rodolphót, Marcót vagy Alfierit? Készíts fényképet bárkiről, aki szerinted a Pillantás egyik szereplője (is) lehetne! (4pont)
6. Hogy hívták Peer Gynt nagyapját? (4pont)

7. Honnan vette Miller a Pillantás alaptörténetét? (4pont)

8. Örkény-montázs! Készíts egy A/4-es lapra montázst arról, ami az Örkény Színház kapcsán az eszedbe jut. Számítógéppel és hagyományos technikákkal is dolgozhattok. (10 pont)

9. Mi volt Ibsen Nórájának eredeti címe? (2 pont)

10. Sorolj fel legalább kilenc olyan drámát, amelynek a címe csak egy női név! (9 pont)
11.  Keressük társulati tagjaink hasonmásait! Küldd el nekünk egy ismerősöd, vagy egy idegen fotóját az utcáról, de kereshetsz a neten is, vagy az újságokban, sőt a történelem- vagy művészettörténeti könyveket is kinyithatod! (10 pont)

12. Kösd össze az egymáshoz tartozó információkat! (6pont) 

Örkény István

A zongoratanárnő

1965

Henrik Ibsen

Veszedelmes viszonyok

1983

Elfriede Jelinek

Hedda Gabler


1890

13. IGEN-NEM (9 pont)

a.) Lefordították-e perzsa nyelvre a Tótékat? (I/N)

b.) Örkénynek négy házassága volt? (I/N)

c.) Igaz-e, hogy Örkénynek kerek tíz évet kellett várnia ahhoz, hogy a Pisti a vérzivatarban színpadra kerüljön? (I/N)

14. Az Örkény Színház idei évadának eddigi bemutatóin a Színművészeti Egyetem öt hallgatója is szerepelt. Kik ők? Említsd meg egy-egy szerepnevüket is! (10pont)

15. A Pillantásból opera is készült. Ki írta a szövegkönyvet, ki szerezte a zenét, és mikor? (9 pont)

16.  Mit kért a kis Peer apjától az öntőkanalába, és mit akart neki adni az apja helyette? (6 pont)

17. MEGLEPETÉS! (12 pont)

a.) Készíts párokat! (4pont)

b.) Miben láthatók együtt? (4pont)

c.) Ki(k) írtá(k) az adaptációk alapjául szolgáló színdarabokat? (4 pont)

Wynona Ryder

Scarlett Johansson

John Malkovich

Daniel Day Lewis

Dustin Hoffmann

Liev Schreiber

18. Mit csinált Peer az ördöggel? (2 pont)
19. Ki mondja? „Az út, amelyre léptem, nem visz visszafele.” (2pont)
20. Írj új befejezést a Pillantáshoz, amely megváltoztatja a darab végkimenetelét. A dialógus résztvevői lehetnek:

 Alfieri és Eddie, 
Catherine és Rodolpho, 
Beatrice-és Eddie vagy
 Eddie és Marco. 
Maximális terjedelem:2000 karakter.(20 pont)
21.  Sorolj fel legalább 2 olyan kifejezést, amely Örkény műveiből ment át a közbeszédbe! (6pont) 
22.  Mi volt az egyetlen dolog, amit Peer nem engedett meg a manóknak? Említs meg három olyan feltételt is, amelybe beleegyezett! (12 pont)

23.  Sorolj fel legalább négy olyan filmet, amely Amerikába emigrált olaszokról szól, egy-egy  főszereplő színész nevével együtt! Vigyázat! Most a trilógia is csak egynek számít! (8 pont)
24.  Melyik animációs film főszereplőjéhez hasonlít Peer Gynt? Indokold meg, miért! (8pont)
25.  Írj Örkény-egypercest! Maximális terjedelem: 1000 karakter.(15 pont)

Maximálisan elérhető pontszám: 190

Jó munkát!
A csapat sorszáma:

